«Тифлопедагогика» пәні бойынша
Педагогтердің білімін бағалауға арналған тест спецификациясы
(2026 жылдан бастап қолдану үшін)

		Мақсаты: жалпы білім беретін және арнайы оқу бағдарламаларын, мектепке дейінгі, бастауыш, негізгі орта, жалпы орта білім беруді іске асыратын білім беру ұйымдарында лауазымдарды атқаратын арнайы педагогтарды (тифлопедагогтарды) аттестаттау барысында педагогтердің білімін бағалау үшін тест тапсырмаларын әзірлеу.
		Мiндетi: педагогтердің білім деңгейінің біліктілік талаптарға сәйкестігін анықтау.
		Тест мазмұны: оқу бағдарламасына сәйкес «Тифлопедагогика» пәні бойынша оқу материалдары енгізілген.

	Мәнмәтіндік тапсырмалар (мәтін, кесте, графика, статистикалық ақпараттар, суреттер және т.б).


Тесттегі тест тапсырмаларының саны: 
Тест бір дұрыс жауапты таңдауға арналған 50 тест тапсырмасынан тұрады. Оның ішінде: 
- бір дұрыс жауапты таңдаумен 40 тест тапсырмасы;
- 2 контекстке негізделген бір дұрыс жауапты таңдаумен 10 тест тапсырмасы.
	Тесттің бір нұсқасындағы тест тапсырмаларының қиындығы:
	 Тестегі тест тапсырмаларының қиындығы үш деңгейде берілген: базалық деңгейде (A) – 26 %; орташа деңгейде (B) – 60 %; жоғары деңгейде (C) – 14 %.
Базалық деңгейдегі тест тапсырмалары қарапайым білім мен дағдыларын пайдалануға, тестіленушінің ең төменгі дайындық деңгейіне баға беруге, белгілі бір нұсқаулардың көмегімен әрекеттерді орындауға, қарапайым дәлелдер мен ұғымдарды пайдалануға негізделген.
Орташа деңгейдегі тест тапсырмалары негізгі білім мен дағдыларын дұрыс пайдалануға, жаңа жағдайларда қарапайым модельдерді тануға, деректерді талдау мен салыстыруға, жүйелеуге, дәлелдерді қолданып, ақпаратты жалпылау мен қорытынды жасау қабілеттерін бағалауға негізделген.
Жоғары деңгейдегі тест тапсырмалары неғұрлым күрделі білім мен дағдыларын пайдалануды, тапсырмалардың күрделі модельдерін тануды, мәселелерді шешу үшін білім мен дағдыларын біріктіруді, күрделі ақпаратты немесе деректерді талдауды, пайымдауды, тұжырымдарды негіздеуге бағытталған.
Тест тапсырмасын орындау уақыты:
 Бір тапсырманы орындаудың орташа ұзақтығы      1 – 1,6 минутты құрайды. Тестілеудің толық орындалу уақыты – 80 минут.
Жеке тест тапсырмаларының орындалуын бағалау:
Дұрыс орындаған бір дұрыс жауапты тест тапсырмасы үшін – 1 балл, дұрыс орындалмаса – 0 балл. 
Ұсынылатын әдебиеттер:
 Қазақстан Республикасының Оқу-ағарту министрлігімен бекітілген «Орта білім беру ұйымдарына арналған жекелеген пәндер бойынша оқулықтар мен базалық оқулықтардың, мектепке дейінгі ұйымдарға, орта білім беру ұйымдарына арналған оқу-әдістемелік кешендердің, оның ішінде электрондық нысандағы тізбесі»

